*Proiect*

**GUVERNUL REPUBLICII MOLDOVA**

**HOTĂRÂRE**

nr. \_\_\_\_\_\_din \_\_\_\_\_\_\_\_\_\_\_\_\_\_\_\_\_2023

**privind aprobarea Regulamentului-cadru cu privire la activitatea Centului de Justiție Familială al Poliției și Standardelor minime de calitate**

În temeiul art. 10 alin. (4) din Legea nr. 45/2007 cu privire la prevenirea și combaterea violenței în familie (Monitorul Oficial al Republicii Moldova, 2008, nr.55-56, art. 178), cu modificările ulterioare și art. 3 alin. (3) – (5) din Legea nr. 137/2016 cu privire la reabilitarea victimelor infracțiunilor (Monitorul Oficial al Republicii Moldova, 2016, nr. 293 - 305, art. 618), cu modificările ulterioare, Guvernul

**HOTĂRĂŞTE:**

1. Se aprobă:

1) Regulamentul-cadru cu privire la activitatea Centrului de Justiție Familială al Poliției, conform anexei nr. 1;

2) Standardele minime de calitate pentru serviciile prestate în cadrul Centrului de Justiție Familială al Poliției, conform anexei nr. 2.

1. Ministerul Afacerilor Interne va asigura:
2. cooperarea intersectorială și abordarea integrată a situației victimelor violenței în familie și violenței sexuale, în corespundere cu prevederile Instrucțiunii privind mecanismul de cooperare intersectorială în cazurile de violență în familie aprobate prin Ordinul interinstituțional nr. 48/298/610/162/5 din 22 iunie 2022 (Ministerul Muncii și Protecției Sociale, Ministerul Afacerilor Interne, Ministerul Sănătății, Ministerul Justiției și Consiliul Național pentru Asistența Juridică Garantată de Stat), precum și prin semnarea noilor Acorduri de cooperare, în caz de necesitate;
3. cooperarea cu autoritățile administrației publice locale, precum și cu alte autorități, instituții și organizații prestatoare de servicii sociale, medicale, psihologice, juridice și de altă natură, prin semnarea Acordurilor de cooperare;
4. contractarea serviciilor de asistență specializată în cadrul Centrului de Justiție Familială al Poliției, în funcție de necesități și în limitele mijloacelor financiare prevăzute anual în bugetul de stat, precum și din alte surse neinterzise de lege.
5. Pentru acordarea asistenței integrate victimelor violenței în familie și violenței sexuale în cadrul Centrului de Justiție Familială, precum și prestarea serviciilor specializate multidisciplinare, Procuratura Generală, Consiliul Național pentru Asistența Juridică Garantată de Stat, Centrul de Medicină Legală, autoritățile administrației publice locale, precum și alte autorități, instituții și organizații prestatoare de servicii sociale, medicale, psihologice, juridice și de alta natura, vor semna Acorduri de cooperare și vor desemna specialiști care vor participa la acordarea asistenței specializate în cadrul Centrului.
6. Realizarea prevederilor prezentei hotărâri se va efectua de către instituțiile implicate din contul și în limita alocațiilor, aprobate prin legea bugetară anuală și din mijloace provenite din alte surse neinterzise de lege.
7. Se recomandă autorităților administrației publice locale oferirea suportului necesar, pentru prestarea serviciilor de asistență specializată integrată, acordate victimelor violenței în familie și violenței sexuale în cadrul Centrului de Justiție Familială, precum și altor activități ce derivă din competențele prevăzute de Legea nr. 137/2016 cu privire la reabilitarea victimelor infracțiunilor și Legea nr. 45/2007 cu privire la prevenirea și combaterea violenței în familie.

**PRIM-MINISTRU Dorin RECEAN**

**Contrasemnează:**

**Ministrul afacerilor interne Ana REVENCO**

**Ministrul muncii și protecție sociale Alexei BUZU**

**Ministrul sănătății Ala NEMERENCO**